Ena ke thulusi ea ho etsa lipatlisiso likhatisong tsa Lipaki Tsa Jehova ka lipuo tse sa tšoaneng.
Hore u ikopiletse lingoliloeng, ka kōpo e-ea ho jw.org
Labone, la 26 May
Haeba le ntse le nyelisetsoa lebitso la Kreste, lea thaba, hobane moea oa khanya, moea oa Molimo, o lutse holim’a lōna.—1 Pet. 4:14.
Re lokela ho hopola hore le lekholong la pele la lilemo, batho ba bangata ba mehleng eo ba ne ba hloile Bakreste ba ’nete. Na mantsoe a bululetsoeng a temaneng ea letsatsi ea kajeno aa sebetsa le ho Lipaki Tsa Jehova kajeno? E, aa sebetsa kaha re paka hore Jesu ke morena. Kahoo, ha batho ba re hloea hobane re jere lebitso la Jehova ho tšoana le ho “nyelisetsoa lebitso la [Jesu] Kreste,” ea ileng a re ho bahanyetsi ba hae: “Ke tlile ka lebitso la Ntate, empa ha le nkamohele.” (Joh. 5:43) Ka hona, ha u kopana le khanyetso tšimong, e-ba sebete. Ha u hanyetsoa, seo ke bopaki ba hore Molimo o oa u amohela le hore moea oa hae ‘o lutse holim’a hao.’ Leha ho le joalo, hopola hore libakeng tse ngata ho na le keketseho e khōlō. w14 7/15 4:14-16
Labohlano, la 27 May
Le itebele khahlanong le ho chacheha ka mohono ha mofuta o mong le o mong.—Luka 12:15.
Meharo e ka qala hanyane ka hanyane, ’me haeba motho a sa laole takatso eo, e ka ’na ea hōla ka potlako ho fihlela a se a sa khone ho ithiba. Tlaleho ea Bibele e buang ka Akane e bontša kamoo meharo e leng matla kateng. Hlokomela kamoo takatso ena ea Akane e ileng ea hōla ka potlako kateng. O ile a re: “Ha ke bona har’a thepa e hapuoeng seaparo se khethehileng se tsoang Shinare, se setle, le lishekele tse makholo a mabeli tsa silevera le setene se le seng sa khauta, boima ba sona e le lishekele tse mashome a mahlano, ke ne ke li batla, eaba kea li nka.” Ho e-na le hore Akane a loantše takatso eo e fosahetseng, ka meharo o ile a utsoa thepa eo ’me a e pata tenteng ea hae. Ha phoso ea Akane e hlahella, Joshua o ile a mo bolella hore Jehova o tla mo tlisetsa tlokotsi. Akane le ba lelapa la hae ba ile ba bolaoa ka ho tlepetsoa ka majoe hona letsatsing leo. (Josh. 7:11, 21, 24, 25) Le rōna re ka ’na ra ba kotsing ea ho hlōloa ke meharo. Le hoja ka linako tse ling re ka ’na ra nahana ka boitšoaro bo litšila, ke habohlokoa hore re laole likelello tsa rōna ’me re se ke ra lumella litakatso tsa rōna hore li re lebise sebeng.—Jak. 1:14, 15. w14 8/15 4:13
Moqebelo, la 28 May
Ba itihela molaleng oa Pauluse ’me ba mo aka ka lerato.—Lik. 20:37.
Barab’abo rōna ba atisa ho nka hore balebeli ba potoloho le basali ba bona ba matla moeeng ebile ba khona ho jara mathata. Ke ’nete ho joalo, empa le bona ba hloka batho ba ba khothatsang, ba sebetsang le bona tšimong le ho kenyelletsoa boikhathollong bo loketseng. Le ka etsa’ng haeba ba kula ’me ba kena sepetlele, mohlomong ho hlokahala hore ba buuoe kapa ba phekoloe ka ho thojoa? Baa khatholoha ha bara le barali babo rōna ba ba thusa ka seo ba se hlokang ba bile ba bontša hore baa ba thahasella. Re ka inahanela hore na “ngaka e ratoang” Luka, ea ngotseng buka ea Liketso, o ile a bontša ho tšoenyeha hakaakang ka Pauluse le basebetsi-’moho le eena. (Bakol. 4:14; Lik. 20:5–21:18) Balebeli ba tsamaeang le basali ba bona ba hloka metsoalle e haufi ebile baa e ananela. Molebeli e mong oa potoloho o ile a ngola a re: “Metsoalle ea ka e ea tseba ha ke hloka khothatso. E mpotsa lipotso ka tsela e bohlale, ’me sena se ’nolofalletsa hore ke bue ka lintho tse ntšoenyang. Ke ikutloa ke imolohile haholo ha e ’mamela ka hloko.” w14 9/15 5:13, 14
Lingoliloeng Tsa Sesotho (2000-2016)
Lintlha Tseo U li Khethang Copyright
© 2016 Watch Tower Bible and Tract Society of Pennsylvania Kamoo e Lokelang ho Sebelisoa Tumellano ea ho Boloka Lekunutu